68. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 313 της 31 Ιουλ./13 Αυγ. 1984 (ΦΕΚ Α΄ 115) Κατάτμηση του τμήματος οικονομικών επιστημών και διοίκησης επιχειρήσεων της ανωτάτης σχολής οικονομικών, και εμπορικών επιστημών. Έχοντας υπόψη: 1.Τις διατάξεις : α) της παρ. 6 του άρθρ. 6 και της παρ. 3 του άρθρ. 50 του Νόμ. 1268/82, "Για τη δομή και λειτουργία των Α.Ε.Ι." (ΦΕΚ τ. Α΄) και β) της παρ. 1 (περ. γ) του άρθρ.48 του νομ.1404/1983 "δομή και λειτουργία των τεχνολογικών εκπαιδευτικών ιδρυμάτων (ΦΕΚ 173 Α΄). 2.Τη γνώμη της γενικής συνέλευσης του τμήματος οικονομικών επιστημών και διοίκησης επιχειρήσεων της ΑΣΟΕΕ" η οποία ασκεί αρμοδιότητες συγκλήτου κατά το άρθρ. 30 παρ. 5 (β) του Νόμ. 1268/1982 (συνεδριάσεις 29.9.1983 και 7.3.1984). (Αντί για τη σελ. 676, 079) Σελ. 676,079(α) Τεύχος Ζ92-Σελ. 65 3.Τη γνώμη του εθνικού συμβουλίου ανώτατης παιδείας (ΕΣΑΠ) (συνεδρίαση 3/7.10.1983)  4.Το γεγονός ότι το Εθνικό Συμβούλιο ανώτατης παιδείας δεν γνωμοδότησε αν και του ζητήθηκε η γνώμη του με το έγγραφο ΒΙ/48/20.2.1984 του Υπουργείου Εθνικής Παιδείας και Θρησκευμάτων για μερικά από τα θέματα που ρυθμίζονται με το παρόν π.δ./μα και  5.Τις αριθ. 260/1984 και 261/1984 γνωμοδοτήσεις του Συμβουλίου της Επικρατείας, με πρόταση του Υπουργικού Συμβουλίου, αποφασίζουμε: Άρθρ.1.-Το τμήμα οικονομικών επιστημών και διοίκησης επιχειρήσεων (Ο.Ε. και Δ.Ε.) της ανωτάτης σχολής οικονομικών και εμπορικών επιστημών (Α.Σ.Ο.Ε.Ε.) κατανέμεται στα εξής 3 τμήματα, τα οποία χορηγούν και αντίστοιχα πτυχία: (ι) τμήμα οικονομικών επιστημών (ιι)τμήμα οργάνωσης και διοίκησης επιχειρήσεων (ιιι) τμήμα στατιστικής και πληροφορικής οικονομικών επιστημών. 2.Η εκπαιδευτική λειτουργία των τμημάτων αυτών αρχίζει από το ακαδημαϊκό έτος 1984-1985, οπότε και εισάγονται για πρώτη φορά νέοι φοιτητές. Άρθρ.2.-1.(α)Τα μέλη του διδακτικού-ερευνητικού προσωπικού (ΔΕΠ), οι επιμελητές, οι βοηθοί, οι επιστημονικοί συνεργάτες και τα μέλη του ειδικού διοικητικού τεχνικού προσωπικού (ΕΔΤΠ),. Τα οποία υπηρετούν κατά τη δημοσίευση του παρόντος π.δ/τος, στο τμήμα Ο.Ε. και Δ.Ε. της Α.Σ.Ο.Ε.Ε. κατανέμονται και εντάσσονται στα δημιουργούμενα τμήματα από την έναρξη του ακαδημαϊκού έτους 1984-1985. (β) Η κατά το προηγούμενο εδάφιο κατανομή και ένταξη στα τμήματα γίνεται με απόφαση του Υπουργού Εθνικής Παιδείας και Θρησκευμάτων, μετά από σύμφωνη γνώμη της γενικής συνέλευσης του τμήματος Ο.Ε. και Δ.Ε. της Α.Σ.Ο.Ε.Ε., με την πλήρη σύνθεσή της, (άρθρ. 30 παρ. 4γ, Νόμ. 1268/82), η οποία πρέπει να γνωστοποιηθεί μέσα σε αποκλειστική προθεσμία 20 ημερών από την υποβολή του σχετικού ερωτήματος και μετά από σχετική δήλωση των ενδιαφερομένων. Μετά την παρέλευση της προθεσμίας των 20 ημερών ο Υπουργός Εθνικής Παιδείας και Θρησκευμάτων αποφασίζει και δίχως τη γνώμη αυτή. (γ) Η διαδικασία κατανομής και ένταξης του αναφερόμενου προσωπικού ολοκληρώνεται το αργότερο μέσα σε δύο μήνες από τη δημοσίευση του προεδρικού του δ/τος. 2. Τα μέλη του ειδικού εκπαιδευτικού-προσωπικού (ΕΕΠ) τα οποία υπηρετούν κατά τη δημοσίευση του προεδρικού τούτου  δ/τος στο τμήμα Ο.Ε. και Δ.Ε. εντάσσονται στο Α.Ε.Ι. και καλύπτουν τις ανάγκες του ιδρύματος και των τμημάτων αυτού. Σελ. 676,080(α)  Τεύχος Ζ92-Σελ. 66 3.(α) Το διοικητικό προσωπικό που υπηρετεί κατά τη δημοσίευση του παρόντος δ/τος στην Α.Σ.Ο.Ε.Ε. εξακολουθεί να ανήκει στο Α.Ε.Ι. (β) Με απόφαση του πρυτανικού συμβουλίου είναι δυνατό να διατίθενται μέλη του διοικητικού προσωπικού για την κάλυψη των διοικητικών αναγκών των δημιουργουμένων τμημάτων μέχρι την αναδιάρθρωση των διοικητικών υπηρεσιών του ιδρύματος, σύμφωνα και με τα προβλεπόμενα στο άρθρ. 30, παρ. 9 του Νόμ. 1268/82. Άρθρ.3.-1.Τα εργαστήρια, σπουδαστήρια και λοιπές εκπαιδευτικές μονάδες της Α.Σ.Ο.Ε.Ε. κατανέμονται από το ακαδημαϊκό έτος 1984-1985 στα δημιουργούμενα τμήματα ή παραμένουν στο ίδρυμα συνολικά με απόφαση του υπουργού εθνικής παιδείας και θρησκευμάτων, μετά από σύμφωνη γνώμη της γενικής συνέλευσης του τμήματος Ο.Ε. και Δ.Ε. η οποία γνωστοποιείται μέσα σε αποκλειστική προθεσμία 20 ημερών από της υποβολής του σχετικού ερωτήματος. Μετά την παρέλευση της προθεσμίας των 20 ημερών ο Υπουργός Εθνικής Παιδείας και Θρησκευμάτων αποφασίζει και δίχως τη γνώμη αυτή. 2.Τα τμήματα μεταπτυχιακών σπουδών της Α.Ε.Ο.Ε.Ε. υπάγονται στην αρμοδιότητα του Ιδρύματος. 31.Θ.α.68 Οικονομικό Πανεπιστήμιο Αθηνών Άρθρ.4.-1.(α) Οι φοιτητές οι οποίοι το ακαδημαϊκό έτος 1983-1984 φοιτούν στο τμήμα Ο.Ε. και Δ.Ε. της Α.Σ.Ο.Ε.Ε. κατατάσσονται αυτοδίκαια από την έναρξη του ακαδημαϊκού έτους 1984-1985 στα δημιουργούμενα τμήματα ως εξής: (ι) Όσοι φοιτούν στο 2ο, 3ο ή 4ο έτος σπουδών ή οφείλουν μαθήματα πτυχίου και παρακολουθούν το πρόγραμμα σπουδών που αντιστοιχεί στο πτυχίο οικονομικών επιστημών και διοίκησης επιχειρήσεων (ειδίκευση οικονομικών επιστημών) κατατάσσονται στο τμήμα οικονομικών επιστημών. (ιι) Όσοι φοιτούν στο 2ο, 3ο ή 4ο έτος σπουδών ή οφείλουν μαθήματα πτυχίου και παρακολουθούν το πρόγραμμα σπουδών που αντιστοιχεί στο πτυχίο οικονομικών επιστημών και διοίκησης επιχειρήσεων (ειδίκευση διοίκησης επιχειρήσεων) κατατάσσονται στο τμήμα οργάνωσης και διοίκησης επιχειρήσεων. (ιιι) Όσοι φοιτούν στο 1ο έτος σπουδών κατατάσσονται σε ένα από τα 3 τμήματα με βάση σχετική δήλωση προτίμησης την οποία υποβάλλουν στη γραμματεία της Α.Σ.Ο.Ε.Ε. μέσα σε 2 μήνες από τη δημοσίευση του προεδρικού τούτου δ/τος. Όσοι δεν υποβάλουν δήλωση προτίμησης κατατάσσονται με απόφαση του πρύτανη σε ένα από τα αναφερόμενα τμήματα. (β)Η διαδικασία κατάταξης των φοιτητών στα τμήματα ολοκληρώνεται μέσα σε 3 μήνες από τη δημοσίευση του παρόντος. 2.(α) Οι κατά την προηγούμενη παράγραφο κατατασσόμενοι στα δημιουργούμενα τμήματα φοιτητές διατηρούν την εκπαιδευτική τους κατάσταση σε σχέση με τα υπολειπόμενα έτη ή εξάμηνα σπουδών, και κατοχυρώνουν όλα τα μαθήματα, στα οποία έχουν εξετασθεί επιτυχώς. (β)Η γενική συνέλευση του αρμόδιου τμήματος ρυθμίζει με απόφασή της οποιοδήποτε πρόβλημα προκύπτει από το ακαδημαϊκό έτος 1984-1985 σε σχέση με την εκπαιδευτική κατάσταση των φοιτητών λόγω οποιασδήποτε αλλαγής στο πρόγραμμα σπουδών. Άρθρ.5.-1.Το πτυχίο οικονομικών επιστημονικών και διοίκησης επιχειρήσεων (ειδίκευση οικονομικών επιστημών) που χορηγεί το τμήμα Ο.Ε. και Δ.Ε. είναι ως προς όλες τις συνέπειες απολύτως ισότιμο με το πτυχίο που χορηγείται από το ακαδημαϊκό έτος 1984-1985 από το τμήμα οικονομικών επιστημών. 2.Το πτυχίο οικονομικών επιστημών και διοίκησης επιχειρήσεων (ειδίκευση διοίκησης επιχειρήσεων) που χορηγεί το τμήμα Ο.Ε. και Δ.Ε. είναι ως προς όλες τις συνέπειες απολύτως ισότιμο με το πτυχίο που χορηγείται από το ακαδημαϊκό έτος 1984-1985 από το τμήμα οργάνωσης και διοίκησης επιχειρήσεων. 3.Τα πτυχία που χορηγούν από το ακαδημαϊκό έτος 1984-1985 τα τρία τμήματα που δημιουργούνται με το άρθρ. 1 του προεδρικού τούτου δ/τος ισχύουν για όλες τις περιπτώσεις στις οποίες η κείμενη νομοθεσία απαιτεί πτυχίο Α.Σ.Ο.Ε.Ε. Α.Β.Σ.Π. Α.Β.Σ.Θ. ή τμήματος ή σχολής οικονομικών επιστημών ημεδαπού πανεπιστημίου. Άρθρ.6.-1.Αμέσως μετά την ολοκλήρωση της διαδικασίας κατανομής του προσωπικού και κατάταξης των φοιτητών στα τρία τμήματα, συγκαλούνται από τον πρύτανη της Α.Σ.Ο.Ε.Ε. τα ειδικά εκλεκτορικά σώματα που προβλέπονται από το άρθρ. 8 παρ. 4 του Νόμ. 1268/1982 για την εκλογή των προέδρων των τμημάτων αυτών. 2.Μετά την ολοκλήρωση της διαδικασίας κατανομής του προσωπικού, της κατάταξης των φοιτητών στα αναφερόμενα τμήματα και της εκλογής των προέδρων των τμημάτων αυτών, ο πρύτανης της Α.Σ.Ο.Ε.Ε. συγκαλεί το ειδικό σώμα εκλεκτόρων που προβλέπεται από το άρθρ. ΙΙ παρ. 3 του Νόμ. 1268/1982 για την εκλογή του πρύτανη, και των δύο αντιπρυτάνεων. Άρθρ.7.-1.(α) Η διαδικασία πλήρωσης θέσεων Δ.Ε.Π. οι οποίες έχουν προκηρυχθεί από τη γενική συνέλευση του τμήματος της Α.Σ.Ο.Ε.Ε. πριν από τη δημοσίευση του προεδρικού τούτου δ/τος συνεχίζεται κανονικά και ολοκληρώνεται σύμφωνα με όσα προβλέπει το άρθρ. 15 του Νόμ. 1268/82, από τη Γενική Συνέλευση του τμήματος Ο.Ε. και Δ.Ε. η οποία ως προς τις εκλογές αυτές λειτουργεί και μετά την 31.8.84. (β) Οι κενές θέσεις Δ.Ε.Π. του τμήματος Ο.Ε. και Δ.Ε. κατανέμονται στα δημιουργούμενα 3 τμήματα με ανάλογη εφαρμογή των διατάξεων της παρ. 1 του άρθρ. 2 του παρόντος π.δ/τος. Ομοίως κατανέμονται και οι 34 θέσεις Δ.Ε.Π. που έχουν προκηρυχθεί βάσει της υπ’ αριθ. 11884/7.10.83 εγκρίσεως του Υπουργού Εθνικής Παιδείας και Θρησκευμάτων. (γ) Όσες από τις ανωτέρω 34 θέσεις Δ.Ε.Π. δεν πληρωθούν μετά την ολοκλήρωση της διαδικασίας εκλογής επαναπροκηρύσσονται από τα νέα τμήματα ευθύς μετά την έναρξη λειτουργίας τους. 2.Τα όργανα του τμήματος Ο.Ε. και Δ.Ε. υποκαθιστούν μέχρι την ανάδειξη ή συγκρότηση των κατά τις διατάξεις του παρόντος νέων οργάνων, τόσο τα αντίστοιχα όργανα καθενός από τα τρία νέα τμήματα, όσο και τα όργανα του Α.Ε.Ι. Τα όργανα αυτά εξακολουθούν να λειτουργούν και να ασκούν τις αρμοδιότητές του και μετά την 31.8.1984 έως ότου αναδειχθούν τα αντίστοιχα όργανα των νέων τμημάτων. 3.Για όσα θέματα δε ρυθμίζονται ειδικά με το προεδρικό τούτο δ/γμα εφαρμόζονται συμπληρωματικά οι διατάξεις του Νομ. 1268/82 και οι άλλες διατάξεις που ισχύουν για το Α.Ε.Ι. Για την υγειονομική περίθαλψη του εκπαιδευτικού διοικητικού και λοιπού τακτικού προσωπικού της Ανωτ. Σχολής. (Αντί για τη σελ. 676, 081 (α) Σελ. 676,081(β)  Τεύχος ΙΑ-5-1 Σελ.59 Οικονομικό Πανεπιστήμιο Αθηνών 31.Θ.α.68 Οικον. και Εμπ. Επιστημών καθώς και των οικογενειών τους βλέπε άρθρ. 30 Νόμ. 1729/3-7 Αυγ. 1987 (ΦΕΚ Α΄ 144) (Τόμ.34, σελ. 844, 42).

[Source: greek_legal_code_raptarchis | Tokens: 8301]